b'\n_START_ARTICLE_\nPhilippe Halsman\n_START_SECTION_\n\xc5\xbdivljenje in delo\n_START_PARAGRAPH_\nPhilippe je bil rojen v judovski dru\xc5\xbeini o\xc4\x8detu Morduchu (Maxu) Halsmanu, zobozdravniku, in materi Iti Grintuch, ravnateljici gimnazije v Rigi. \xc5\xa0tudiral je elektrotehniko v Dresdnu. _NEWLINE_V septembru leta 1928 je Philippe skupaj z o\xc4\x8detom Murdochom od\xc5\xa1el planinarit v avstrijske Alpe. O\xc4\x8de se je med planinarjenjem po\xc5\xa1kodoval in umrl zaradi \xc5\xa1tevilnih po\xc5\xa1kodb glave. Okoli\xc5\xa1\xc4\x8dine dogodka niso bile nikoli povsem pojasnjene in Halsman je bil posledi\xc4\x8dno \xc5\xa1tiri leta zaprt zaradi domnevnega umora o\xc4\x8deta. Primer je izzval protijudovsko propagando in dosegel pozornost mednarodne javnosti, v podporo Halsmanu sta se izrazila tudi Albert Einstein in Thomas Mann. Halsman je bil leta 1931 izpu\xc5\xa1\xc4\x8den pod pogojem, da v javno dobro zapusti Avstrijo in se nikoli ve\xc4\x8d ne vrne nazaj._NEWLINE_Halsman je iz Avstrije od\xc5\xa1l v Francijo, kjer je pri\xc4\x8del sodelovati z modnimi revijami kot je npr. _NEWLINE_Vogue in kmalu postal znan kot eden najbolj\xc5\xa1ih fotografov v Franciji, prepoznaven po svojih ostrih in natan\xc4\x8dno obrezanih fotografijah, ki so odra\xc5\xbeale odklon od starega na\xc4\x8dina t. i. videza mehkega fokusa. Ko je bila Francija napadena, je Halsman pobegnil v Marseille in kasneje uspe\xc5\xa1no pridobil ameri\xc5\xa1ki vizum, ki ga naj bi podprl dru\xc5\xbeinski prijatelj Albert Einstein (ki ga je leta 1947 upodobil na slavnem portretu). _NEWLINE_Svoj prvi uspeh je Halsman zabele\xc5\xbeil, ko je kozmeti\xc4\x8dno podjetje Elizabeth Arden uporabilo njegovo fotografijo modela Constance Ford na ameri\xc5\xa1ki zastavi v ogla\xc5\xa1evalski kampanji za \xc5\xa1minko imenovano "Victory Red". Leto kasneje, 1942 je pri\xc4\x8del sodelovati z revijo Life, kjer je fotografiral nove modele klobukov. Ena od fotografij, portret manekenke, ki nosi klobuk Lilly Dach\xc3\xa9, je postala prva izmed njegovih \xc5\xa1tevilnih fotografij ki so krasile naslovnico revije Life.'